สผ.SCCปันผล1.78หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บริษัทยักษ์ใหญ่ในตลาดหุ้น PTTEPSCC กำไรปี 2553 สุดแจ่มดันจ่ายเงินปันผลรวม 1.78 หมื่นล้านปูนซิเมนต์ไทย คาดปีนี้รายได้โต 10%
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม (PTTEP) เปิดเผยถึงผลดำเนินงานในปี 2553 ว่า มีกำไรสุทธิ 4.17 หมื่นล้านบาท กำไรสุทธิต่อหุ้น 12.59 บาท เพิ่มขึ้น 88.4% จากงวดเดียวกันของปีก่อน เนื่องจากบริษัทมีรายได้รวม 147,572 ล้านบาท เพิ่มขึ้น 27,234 ล้านบาท หรือ 23%ขณะที่มีค่าใช้จ่ายรวมทั้งสิ้น 79,037 ล้านบาท เพิ่มขึ้นเพียง 1% เมื่อเทียบกับปีก่อน 
ด้านคณะกรรมการมีมติให้บริษัทจ่ายเงินปันผลอีกหุ้นละ 2.48 บาท คิดเป็นเม็ดเงินรวมทั้งสิ้น 8,227 ล้านบาท นับว่าน้อยกว่าเงินปันผลระหว่างกาลปี 2553ที่จ่าย 2.55 บาทต่อหุ้น 
บริษัท ปตท. (PTT) ในฐานะผู้ถือหุ้นใหญ่ 65% จะได้รับเงินปันผลงวดนี้ประมาณ 5,374 ล้านบาท 
นายกานต์ ตระกูลฮุน กรรมการผู้จัดการใหญ่ บริษัท ปูนซิเมนต์ไทย (SCC) กล่าวว่า คณะกรรมการมีมติจ่ายเงินปันผลอีกหุ้นละ 8 บาท คิดเป็นเม็ดเงิน 9,600 ล้านบาท สูงกว่ากลางปีที่จ่ายหุ้นละ 5.50 บาท เนื่องจากบริษัทจ่ายเงินปันผลตามนโยบาย 40% ของกำไรสุทธิ
ด้านแผนการดำเนินงานในปี 2554 บริษัทตั้งเป้ารายได้จำนวน 3.3 แสนล้านบาท เติบโต 10% จากปีที่ผ่านมาที่ทำได้ 3.01 แสนล้านบาท โดยบริษัทคาดว่าเศรษฐกิจจะเติบโต 5% สูงกว่าที่หลายฝ่ายคาดเฉลี่ย 4.3% เนื่องจากการจับจ่ายใช้สอยที่เพิ่มขึ้น การเมืองนิ่ง และจะมีการเลือกตั้งใหม่
ทั้งนี้ การเติบโตของรายได้มาจาก 3 ธุรกิจหลัก โดยเฉพาะธุรกิจปิโตรเคมีน่าจะโตมากกว่า 10% ส่วนธุรกิจกระดาษจะโตตามความต้องการใช้มากขึ้น และราคาในตลาดโลกปรับตัวขึ้น ส่วนธุรกิจซีเมนต์คาดว่าอุตสาหกรรมซีเมนต์จะเติบโต 78% ดีกว่าที่หลายฝ่ายคาดไว้ 5%
แผน 5 ปี (25542558) ของบริษัท มีการตั้งงบลงทุนไว้ที่ 1 แสนล้านบาท ซึ่งยังไม่รวมการใช้เงินเพื่อร่วมทุนหรือซื้อกิจการ ดังนั้นเป็นไปได้ที่จะใช้มากกว่า 1 แสนล้านบาท เพราะบริษัทมองหาธุรกิจใหม่มาต่อยอด โดยเฉพาะบริษัทที่มีเทคโนโลยีสูง และมองลู่ทางการลงทุนในพม่า 
สำหรับผลการดำเนินงานงวดปี 2553 กำไรสุทธิ 3.7 หมื่นล้านบาท เพิ่มขึ้นจากปีก่อน 54% โดยธุรกิจปิโตรเคมีมีกำไรสุทธิ 2.2 หมื่นล้านบาท เพิ่มขึ้น 80% รวมถึงการขายหุ้นบริษัท ปตท.เคมิคอล (PTTCH)